Skalborg er tirsdag morgen ramt af strømafbrydelse. Himmerlands Elforsyning er på sagen.

Cirka 50 boliger omkring Stationsmestervej i Skalborg er tirsdag morgen ramt af strømafbrydelser. - Der er fejl i et lavspændingskabel. Nogen har formentlig gravet og ramt det, siger vagthavende ved Himmerlands Elforsyning. Der kun tale om en fase i hvert hus, så flere vil slet ikke bemærke afbrydelsen oplyser vagthavende. - Der er normalt tre faser i en bolig. Altså er det måske kun noget af lyset ovenpå eller køleskaber, der mangler strøm, siger han. Himmerlands Elforsyning forventer at have koblet om i nettet, så alle har strøm igen indenfor kort tid.